Selat Gibraltar

Selat Gibraltar (bahasa Arab: جبل طارق, bahasa Sepanyol: Estrecho de Gibraltar) merupakan selat yang memisahkan Lautan Atlantik dengan Laut Mediterranean.

Etimologi 
Namanya berasal dari nama Arab "Jebel Tariq" yang bererti gunung Tariq. Dia merujuk kepada Jeneral Tariq bin Ziyad yang menaklukkan Sepanyol pada tahun 711.

Sempadan wilayah 
Di sebelah utara adalah Sepanyol dan Gibraltar, manakala pada bahagian selatan pula adalah Maghribi dan Ceuta (sebuah eksklave Sepanyol di Afrika Utara). Terdapat beberapa pulau kecil di dalam selat ini, seperti Pulau Perejil, yang dituntut oleh Sepanyol dan Magribi.

Lokasi 
Selat Gibraltar memiliki lokasi yang sangat strategik. Kapal-kapal yang belayar dari Atlantik ke Mediterranean yang melalui selat ini dapat dilihat dari Karang Gibraltar. Pelayaran daripada Eropah ke Afrika juga akan melalui selat ini. Semasa Perang Dunia II, Britan telah mengawal selat ini dari pangkalan yang berdekatan. Kapal selam Jerman yang memasuki Laut Mediterranean akan dapat dijejak kerana sesebuah kapal selam ini tidak dapat mengapung dan arus bawah lautnya terlalu kuat untuk menyelam.

Logistik 
Selat ini memiliki kedalaman sekitar 300 meter, dan lebar sekitar 14 kilometer pada sisi tersempitnya.

Lihat pula 
 Tariq bin Ziyad

Pautan luar 
 Project for a Europe-Africa permanent link through the Strait of Gibraltar, UN document E/2001/19
 Map of strait
 Estudios Geográficos del Estrecho de Gibraltar , Research team about the Strait of Gibraltar. Universities of Tetouan (Morocco) and Seville (Spain)

Gibraltar